सत्र से एक दिन पहले रविवार को भाजपा विधायक दल की बैठक सीएम हाउस में होनी है। मुख्यमंत्री के जबलपुर से लौटने के बाद ये शुरू होगी। इस बैठक में भाजपा तय करेगी कि कांग्रेस के अविश्वास प्रस्ताव समेत अन्य मुद्दों पर कैसे जवाब देना है। इसके साथ ही विपक्ष के आरोपों को सदन के अंदर कैसे खारिज किया जाना है। इस पर भी चर्चा होगी। बैठक का समय शाम 7.30 बजे निर्धारित किया गया है। इधर कांग्रेस विधायक दल की बैठक शिवाजी नगर स्थित कांग्रेस कार्यालय में शाम पांच बजे से होना है। पता चला है कि प्रदेश कांग्रेस अध्यक्ष सदन में उठाए जाने वाले मुद्दों पर बात करेंगे और कुछ जरूरी टिप्स भी देंगे। वही अजय सिंह द्वारा लाए जा रहे अविश्वास प्रस्ताव पर भी चर्चा की जाएगी।